
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	18.08.2026.
	
	Nr. RD-26-328-ir


	Par satiksmi pasākuma laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā nodibinājuma “CARITAS LATVIJA” 11.08.2026. iesniegumu un publiska pasākuma rīkošanas 07.08.2026. iesniegumu par starptautisku gastronomijas konkursu “CUPI's SPOON”:

1. Ņemt vērā, ka 22.08.2026. no plkst. 9.00 līdz plkst. 17.00 notiks starptautisks gastronomijas konkurss “CUPI’s SPOON” Pils laukumā, pie ēkas Pils ielā 5.

2. Par pasākuma norisi savas kompetences ietvaros ir atbildīgs nodibinājuma “CARITAS LATVIJA” Jauniešu centra vadītājs Gatis Gudrais (tālrunis 22451273; e-pasts: gatis.gudrais@caritas.lv).

3. Rīgas pašvaldības sabiedrībai ar ierobežotu atbildību “Rīgas satiksme” 22.08.2026. no plkst. 6.00 līdz plkst. 19.00 slēgt savā pārvaldījumā esošās maksas autostāvvietas 1. punktā minētajā vietā.

4. Pasākumu organizatoram – nodibinājumam “CARITAS LATVIJA” nodrošināt:

4.1. sabiedrisko kārtību pasākuma norises vietā norādītajā laikā;

4.2. 1. punktā minētās teritorijas sakopšanu trīs stundu laikā pēc pasākuma beigām.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē pasākuma laikā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

	Rīgas pilsētas izpilddirektors 
	J.Lange


	Stoķis 67012708

